
__ հոկտեմբեր 2026 թվականի N ___-Ն
2026 ԹՎԱԿԱՆԻ ՀՈԿՏԵՄԲԵՐԻ 5-6-Ը ԵՐԵՎԱՆՈՒՄ ԿԱՅԱՆԱԼԻՔ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ - ՄԵԾ ԲՐԻՏԱՆԻԱՅԻ ԵՎ ՀՅՈՒՍԻՍԱՅԻՆ ԻՌԼԱՆԴԻԱՅԻ ՄԻԱՑՅԱԼ ԹԱԳԱՎՈՐՈՒԹՅՈՒՆ ԳՈՐԾԱՐԱՐ ՀԱՄԱԺՈՂՈՎԻ ԿԱԶՄԱԿԵՐՊՄԱՆ ՆՊԱՏԱԿՈՎ «ՕՔՍՖՈՐԴԻ ՇՐՋԱՆԱՎԱՐՏՆԵՐԻ ԲԻԶՆԵՍ ԱԿՈՒՄԲ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԴՐԱՄԱՇՆՈՐՀ ՏՐԱՄԱԴՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ  ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը և ՀՀ կառավարության 2003 թվականի դեկտեմբերի 24-ի N 1937-Ն որոշման 2-րդ կետը՝ Հայաստանի Հանրապետության կառավարությունը որոշում է.
1. 2026 թվականի հոկտեմբերի 5-6-ը Երևանում կայանալիք Հայաստանի Հանրապետություն - Մեծ Բրիտանիայի և Հյուսիսային Իռլանդիայի Միացյալ Թագավորություն գործարար համաժողովի կազմակերպման ծախսերի համաֆինանսավորման նպատակով «Հայաստանի Օքսֆորդի շրջանավարտների բիզնես ակումբ» հասարակական կազմակերպությանը տրամադրել 50 000 000 ՀՀ դրամ դրամաշնորհ։
2. [bookmark: _Hlk241832040]Հայաստանի Հանրապետության էկոնոմիկայի նախարարին՝ 
1) սույն որոշումն ուժի մեջ մտնելուց հետո մեկշաբաթյա ժամկետում «Հայաստանի Օքսֆորդի շրջանավարտների բիզնես ակումբ» հասարակական կազմակերպության հետ կնքել 50 000 000 ՀՀ դրամի չափով դրամաշնորհի տրամադրման պայմանագիր,
[bookmark: _Hlk241832055]2) ապահովել սույն որոշման 1-ին կետով նախատեսված դրամաշնորհի տրամադրումը՝ 50 000 000 ՀՀ դրամի չափով,
3. [bookmark: _Hlk241845263][bookmark: _Hlk241845640][bookmark: _Hlk241845583]Սույն որոշման 1-ին կետով նախատեսված ֆինանսավորումն ապահովելու նպատակով Հայաստանի Հանրապետության 2026 թվականի պետական բյուջեի մասին օրենքի N 1 հավելվածի N 2 աղյուսակում կատարել վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման NN 3, 4, 5, 9 և 9,1 հավելվածներում կատարել փոփոխություններ և լրացումներ` համաձայն NN 1, 2, 3, 4 և 5 հավելվածների։
4. [bookmark: _Hlk241832012][bookmark: _GoBack]Սույն որոշման 2-րդ կետի 1-ին ենթակետում նշված դրամաշնորհի տրամադրման պայմանագրի շրջանակում գնման գործընթացները «Հայաստանի Օքսֆորդի շրջանավարտների բիզնես ակումբ» հասարակական կազմակերպությունը կարող է կազմակերպել իր գնումների կանոններով՝ պայմանով, որ հրավերով նախատեսվող պայմանները պարտադիր պետք է ներառեն «Գնումների մասին» օրենքի 6-րդ, 7-րդ, 10-րդ և 11-րդ հոդվածներով, 28-րդ հոդվածի 2-րդ մասի 2-րդ կետի «բ» պարբերությամբ, 33-րդ հոդվածի 6-րդ և 7-րդ մասերով ու 46-րդ հոդվածով սահմանված կարգավորումները, իսկ գնման գործընթացի կազմակերպման հետ կապված տեղեկությունները պետք է հրապարակվեն գնումների պաշտոնական տեղեկագրում։
5.  Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

	ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՎԱՐՉԱՊԵՏ
	ՆԻԿՈԼ ՓԱՇԻՆՅԱՆ



